จะปรึกษาเรื่องยาคุมค่ะ พอดีเปลี่ยนยาคุมจากมินนี่28 เป็นเมโลเดียค่ะ พอกินยาคุมมินนี่ครบ28เม็ดหนูเลยทานเม็ดแรกของยาคุมเมโลเดีย คือวันอาทิตย์ แต่จริงๆหนูต้องกินวันอังคาร ถ้าหนูกินผิดแบบนี้จะทำให้ท้องไหมคะ พอดีทานจะหมดแผงแล้วค่ะ
สวัสดีค่ะ การเริ่มรับประทานยาคุมกำเนิดแบบแผงนั้นควรรับประทานภายใน 1-5 วันแรกของการมีประจำเดือน เพื่อให้แน่ใจว่าไม่ได้ตั้งครรภ์ค่ะ หากรับประทานในช่วงอื่นของเดือน ควรกินติดต่อกันอย่างน้อย 7 วันก่อนเพื่อให้แน่ใจว่ายาออกฤทธิ์แล้ว จึงจะมีเพศสัมพันธ์โดยไม่ป้องกันได้ดังนั้นหากเริ่มรับประทานในช่วง 5 วันแรกของการมีประจำเดือน ก็มีโอกาสตั้งครรภ์น้อยค่ะให้รับประทานยาคุมทุกวัน ในแต่ละวันไม่ควรห่างกันเกิน 3 ชั่วโมง ในระหว่างรับประทานยาคุม หากมีอาการผิดปกติเช่นเลือดออกกระปริดกระปรอยจากช่องคลอดที่ไม่ใช่ประจำเดือน หรือประจำเดือนมาช้า ปวดหน่วงท้องน้อย หรือมีผลข้างเคียงจากยาคุมอื่นๆเช่น คัดเต้านม สิวขึ้น น้ำหนักขึ้น ควรปรึกษาเภสัชกรหรือแพทย์เพื่อเปลี่ยนยี่ห้อยาคุมหรือชนิดของยาคุมให้เหมาะสมและมีผลข้างเคียงต่อตัวเราน้อยที่สุดค่ะ